CELEX: 32012D0229
Language: da
Date: 2012-04-24 00:00:00
Title: 2012/229/EU: Rådets afgørelse af 24. april 2012 om den holdning, som Den Europæiske Union skal indtage i Det Blandede EØS-udvalg om ændring af bilag II (Tekniske forskrifter, standarder, prøvning og certificering) til EØS-aftalen

28.4.2012   
            
            
               DA
            
            
               Den Europæiske Unions Tidende
            
            
               L 116/7
            
         RÅDETS AFGØRELSE
   af 24. april 2012
   om den holdning, som Den Europæiske Union skal indtage i Det Blandede EØS-udvalg om ændring af bilag II (Tekniske forskrifter, standarder, prøvning og certificering) til EØS-aftalen
   (2012/229/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, artikel 168, stk. 4, litra b), og artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Bilag II til aftalen om Det Europæiske Økonomiske Samarbejdsområde (2) (»EØS-aftalen«) indeholder særlige bestemmelser og ordninger vedrørende tekniske forskrifter, standarder, prøvning og certificering.
            
         
               (2)
            
            
               Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer (3), bør indarbejdes i EØS-aftalen. Europa-Parlamentets og Rådets forordning (EF) nr. 470/2009 ophævede Rådets forordning (EØF) nr. 2377/90 (4) samt ændrede Europa-Parlamentets og Rådets direktiv 2001/82/EF (5) og Europa-Parlamentets og Rådets forordning (EF) nr. 726/2004 (6). Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (7), berigtiget i EUT L 293 af 11.11.2010, s. 72, bør også indarbejdes i EØS-aftalen.
            
         
               (3)
            
            
               Bilag II til EØS-aftalen bør ændres i overensstemmelse hermed.
            
         
               (4)
            
            
               Unionens holdning i Det Blandede EØS-udvalg bør baseres på det udkast til afgørelse, der er knyttet til denne afgørelse —
            
         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i Det Blandede EØS-udvalg til den foreslåede ændring af bilag II (Tekniske forskrifter, standarder, prøvning og certificering) til EØS-aftalen, baseres på det udkast til Det Blandede EØS-udvalgs afgørelse, der er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 24. april 2012.
      
         
            På Rådets vegne
         
         N. WAMMEN
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EFT L 1 af 3.1.1994, s. 3.
   
      (3)  EUT L 152 af 16.6.2009, s. 11.
   
      (4)  Forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærmedicinske præparater i animalske levnedsmidler (EFT L 224 af 18.8.1990, s. 1).
   
      (5)  Direktiv 2001/82/EF af 6. november 2001 om oprettelse af en fællesskabskodeks for veterinærlægemidler (EFT L 311 af 28.11.2001, s. 1).
   
      (6)  Forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (EUT L 136 af 30.4.2004, s. 1).
   
      (7)  EUT L 15 af 20.1.2010, s. 1.
   
      UDKAST
      DET BLANDEDE EØS-UDVALGS AFGØRELSE Nr. …/2012
      af
      om ændring af bilag II (Tekniske forskrifter, standarder, prøvning og certificering) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »EØS-aftalen«, særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, som ophæver Rådets forordning (EØF) nr. 2377/90 samt ændrer Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), skal indarbejdes i EØS-aftalen.
               
            
                  (2)
               
               
                  Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (2), berigtiget i EUT L 293 af 11.11.2010, s. 72, skal indarbejdes i EØS-aftalen.
               
            
                  (3)
               
               
                  Bilag II til EØS-aftalen bør ændres i overensstemmelse hermed —
               
            VEDTAGET DENNE AFGØRELSE:
      Artikel 1
      I kapitel XIII i bilag II (Tekniske forskrifter, standarder, prøvning og certificering) til EØS-aftalen foretages følgende ændringer:
      
                  1)
               
               
                  Punkt 12 affattes således:
                  
                              »12.
                           
                           
                              
                                 32009 R 0470: Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, som ophæver Rådets forordning (EØF) nr. 2377/90 samt ændrer Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).
                           
                        Med henblik på denne aftale tilpasses bestemmelserne i forordningen således:
                  
                              a)
                           
                           
                              Henvisninger til andre retsakter i forordningen anses for relevante, i det omfang og i den form disse indarbejdes i aftalen.
                           
                        
                              b)
                           
                           
                              En EFTA-stat kan anmode agenturet om udtalelse i henhold til artikel 9, stk. 1, artikel 11, stk. 1, artikel 15, stk. 1, og artikel 27, stk. 2. En sådan anmodning stiles i første omgang til Kommissionen, som, hvis den finder, at anmodningen er af fælles interesse, fremsender den til agenturet til videre behandling.«
                           
                        
            
                  2)
               
               
                  Punkt 13 affattes således:
                  
                              »13.
                           
                           
                              
                                 32010 R 0037: Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (EUT L 15 af 20.1.2010, s. 1), berigtiget i EUT L 293 af 11.11.2010, s. 72.«
                           
                        
            
                  3)
               
               
                  Punkt 14 (Rådets forordning (EØF) nr. 2377/90) udgår.
               
            
                  4)
               
               
                  Følgende led indsættes i punkt 15p (Europa-Parlamentets og Rådets direktiv 2001/82/EF) og 15zb (Europa-Parlamentets og Rådets forordning (EF) nr. 726/2004):
                  
                              »—
                           
                           
                              
                                 32009 R 0470: Europa-Parlamentets og Rådets forordning (EF) nr. 470/2009 af 6. maj 2009 (EUT L 152 af 16.6.2009, s. 11).«
                           
                        
            Artikel 2
      Den islandske og den norske udgave af forordning (EF) nr. 470/2009 og af forordning (EU) nr. 37/2010, berigtiget i EUT L 293 af 11.11.2010, s. 72, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (3).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i, den
         
            
               På Det Blandede EØS-udvalgs vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EUT L 152 af 16.6.2009, s. 11.
      
         (2)  EUT L 15 af 20.1.2010, s.1.
      
         (3)  [Ingen forfatningsmæssige krav angivet.] [Forfatningsmæssige krav angivet.]